cyanic-selkie/wikianc huggingface dataset:
Danny Kingston
Danny Kingston (født 12. februar 1973) er en britisk judoka.
Han representerte Storbritannia under Sommer-OL 1996 i Atlanta, der han ble utslått i første runde.
Ole Alexander Mæland
Ole Alexander Mæland (født 1979 i Stavanger) er en norsk artist og skuespiller. Tidligere har han jobbet som journalist i Stavanger Aftenblad, Rogalands Avis og Sandnesposten.
Ole Alexander Mæland var elev ved Stavanger katedralskole.
Mæland er kjent som medlem av Stavangerkameratene, sammen med Kjartan Salvesen, Glenn Lyse og Tommy Fredvang. Gruppa har gitt ut to studioalbum, «Stavangerkameratene» (2017) og «Ein for alle» (2018), og låtene deres har til dags dato blitt streamet over 50 millioner ganger. Mest kjent er de for låta «Bare så du vett det», som er sertifisert til 3 x platina.
Mæland har bidratt som co-tekstforfatter på enkelte av gruppas låter, deriblant «Vil du shalala», som gikk til gull i august 2019. Stavangerkameratene er i dag regnet som et av Norges mest populæreliveband, med flere norgesturneer bak seg, og i 2021 er de forhåndskvalifiserte finalister i Melodi Grand Prix med låta «Barndomsgater»(kalt «Who I am» i engelsk versjon).
Under artistnavnet Ole Alexander har Mæland gitt ut flere singler, mest kjent er «Adle verdens finaste ting» (tekst: Tore Renberg, melodi: Arne Hovda), som ble B-listet på NRK P1 da den kom ut sommeren 2009. Men det var først med topp 20-plasseringen i første sesong av talentprogrammet «The Voice» på TV2 i 2012, at han for alvor stiftet bekjentskap med et publikum utenfor Rogaland. I programmet var Ole Alexander på «Team Hanne», hvor Hanne Sørvaag var mentor. De to har senere sunget duett på låta «På denne tiå her i fjor»(skrevet av Hanne Sørvaag og Odd Erik Ognedal) på Sørvaags album «Featuring» (2016).
I årene 2013-2017 var Mæland vokalist og akustisk gitarist i norskpopbandet elle melle, som han ga ut albumene «Hjem te deg» (2013) og «Hjerta lære aldri» (2016) sammen med. Flere av låtene fikk betydelig med radiospilling på NRK P1, blant andre «Ser du då at eg e din», og på sensommeren 2016 opplevde Mæland å være radiolistet med to forskjellige popgrupper samtidig, på samme kanal.
Mæland var barne- og ungdomskuespiller i Barneteatret (nå Barne- og ungdomsteatret) ved Rogaland fra han var 12 år gammel. I voksen alder musikaldebuterte han i «Fame - The Musical» (2004), senere medvirket han i Jesus Christ Superstar (2005) og The Sound of Music (2010) i Sola Kulturhus. Høsten 2012 var Mæland på scenen i første oppsetning i Stavangers nye konserthus, i en av de bærende rollene i musikalen «Revansj! - Modsmusikalen», basert på Stavanger-bandet Mods&#39; musikk. Siden ble det bl.a. hovedrolle i komedien «39 Trinn» (2014) i Humorhuset Stavangeren, og tittelrolle i det kritikerroste utendørsspelet «Jo - Pytten i Guddal» (2016/2017) i Sogndalstrand, hvor han spilte mot bl.a. Nils Ole Oftebro, Ingar Helge Gimle og Annette Hoff.
I løpet av sin karriere har Mæland opptrådt på flere TV-programmer, bl.a. «Beat for Beat», «Allsang på grensen» og «Idrettsgallaen».
Skolark
Skolark (gammelgresk σχολάρχης scholárchēs «skoleleder», av σχολή scholḗ «skole» og ἄρχειν árchein «kommandere») var betegnelsen på lederne av Platons Akademia og Aristoteles' Peripatos, to av filosofiskolene i antikkens Athen.
Skolarkene ble valgt på livstid. En kampvotering ved Platons akademi som Xenokrates vant med knapp margin er dokumentert; Xenokrates var etterfølger av Speusippos, som igjen var Platons etterfølger. Ved akademiet utgjorde studentene selv velgermassen og valget var hemmelig. Senere ble valgene omgått ved at skolarkene overlot ledelsen til en de selv pekte ut.
I Peripatos kunne skolarken utpeke sin foretrukne etterfølger gjennom testamentariske overføringer eller ved å peke ut et valgmanntall. Skolarken ved Peripatos var eier av skolebygningene, biblioteket og tomta anlegget lå på.
Kickoff specialist
En kickoff specialist er en posisjon på et lags special teams i gridiron fotball. De er ansvarlige for å sparke ballen under avspark (kickoff). Disse spillerne pleiere å ha en sterk sparkefot, kan generelt sett sørge for en touchback, og har evnen til å holde ballen innenfor spilleområdet, men mangler treffsikkerheten eller det tekniske som er nødvendig for å være en placekicker eller punter på fulltid. De fleste lagene bruker placekickeren som kickoff specialist.
Det er nå sjeldent å ha en spiller som er kun kickoff specialist. Noen kickoff specialists utvikler seg senere til å bli placekickere på fulltid, mens andre har relativt korte karrierer i idretten. Som et resultat av de moderne restriksjonene på spillerstaller (og en regelendring i 2016 som gav mottakerlaget ballen på egen 25-yard linje istedenfor 20 ved et touchback) har de fleste lag i NFL valgt bort kickoff specialisten, og bruker istedenfor placekickeren (eller i sjeldnere tilfeller punteren) på avspark.
I high school og de fleste andre profesjonelle ligaer, som Arena Football League og, frem til spillerstallene ble utvidet, Canadian Football League, er det kun én kicker som tar seg av alle former for spark. Kickoff specialists brukes også sjeldent i college football, til tross for at lag på dette nivået har mye større spillerstaller; dersom en underclassman har et sterkere bein enn en upperclassman kicker, men fremdeles ikke er klar til å ta over som placekicker eller punter, kan disse ende opp med å ta seg av avspark og være reservespiller for de andre typene spark.
Koloniorganismer
Koloniorganismer er organismer som står på grensen mellom å være encellede og flercellede. De kan bestå av alt fra noen få til mange millioner celler og nå annserlige størelser. De skiller seg fra de virkelige flercellede organismene (Sopp-, Dyre- og Planteriket) ved at cellene ikke er spesialiserte og deler på oppgavene. En koloniorgansime kan i prinsippet plukkes fra hverandre, celle for celle og likevel kunne leve, noe for eksempel et dyr ikke vil overleve.
Grensen mellom koloniorganismer og flercellede organismer er i noen grad vilkårlig. Alle kolonidannende eukaryoter regnes til Rike Protista.
Fingerdyr
Fingerdyr (Daubentonia madagascariensis), også kalt aye-aye (ai-ai), er en halvape i fingerdyrfamilien (Daubentoniidae) og eneste art i slekten Daubentonia. Familien er én av fem i gruppen av lemurer (Lemuriformes).
Biologi
Fingerdyret har grov, lurvete, brun til mørkebrun pels med spredte islett av hvite dekkhår. Arten er nattaktiv og banker på trærne med den lange midtfingeren, mens den lytter ivrig, med de store ørene, etter treborende larver, som den avdekker med de gnagerliknende, evigvoksende fortennene og drar ut med den pinneliknende midtfingeren. Kostholdet består også av frukt, kokos, frø og sopp. Fingerdyret har store fellesbol som de bruker etter tur, ikke samtidig. Ungene holder sammen med moren i to år.
Fingerdyret er utbredt i nord, vest og øst på Madagaskar. Fram til 1957 trodde man at arten var utryddet, men da viste dette seg å være feil. Arten er ifølge IUCNs rødliste sterkt truet av utryddelse. Den er dessuten oppført på CITES liste I, som omhandler handel med de mest truede artene i verden.
Inndeling
Inndelingen av primater følger i hovedsak Groves (2005). Det er imidlertid en viss usikkerhet knyttet til om Strepsirrhini skal deles inn i én, to eller tre infraordener. Goves deler i tre (Chiromyiformes, Lemuriformes, og Lorisiformes), mens Hartwig (2011) deler Strepsirrhini i to (Lemuriformes og Lorisiformes), og Cartmill (2010) deler di kun én infraorden (Lemuriformes). Systematikken nedenfor følger Hartwig (2011).
Annet
Det finnes flere oppdrettsstasjoner for fingerdyr, der de blir studert og alt opp til utsetting i egnede biotoper.
Jødesagen i det norske storthing
Jødesagen i det norske storthing er en pamflett av den norske forfatteren Henrik Wergeland, utgitt i 1842 på oppfordring fra forleggeren Johan Dahl. Pamfletten er et referat av og en kommentar Stortingets debatt 9. september 1842, da Stortinget første gang behandlet Wergelands forslag til endring av Grunnlovens §2, om jødenes «adgang til riket».
Wergeland hadde i 1841 utgitt pamfletten Indlæg i Jødesagen, og tidligere i 1842 diktsamlingen Jøden. Senere, i 1844 utga han også diktsamlingen Jødinden i sakens anledning.
1984 NBA-draftet
1984 NBA-draftet var NBAs årlige draftbegivenhet i 1984. Draftet var delt inn i ti runder der totalt 228 spillere ble valgt.
Valgene
Fire fremtidige medlemmer av Naismith Memorial Basketball Hall of Fame ble valgt i første runde; Akeem Olajuwon (#1), Michael Jordan (#3), Charles Barkley (#5) og John Stockton (#16).
Toyger
Toyger er en amerikansk katterase. Navnet kommer fra de engelske ordene «toy» (leketøy) og «tiger» – leketøystiger. Rasen ble skapt av Judy Sudgen, som startet med å avle fram rasen for å øke interessen for å verne tigre i naturen. Rasen ble anerkjent som "Registration only" av The International Cat Association på 1990-tallet og i 2007 ble status forfremmet til "full Championship" status. Rasen oppdrettes primært i USA, Storbritannia og Australia.
Catching Feelings (Justin Bieber-sang)
«Catching Feelings» er en sang av den kanadiske sangeren Justin Bieber, fra det tredje studioalbumet hans, Believe (2012). Sangen er skrevet av Eric Dawkins, Antonio Dixon, Kenneth Edmonds, Harvey Mason Jr., Patrick Smith, Damon Thomas og Bieber selv.
Ordenen for postfortjenester
Ordenen for postfortjenester (fransk: Ordre du mérite postal) er en fransk orden innstiftet 14. november 1953 og avviklet ved etableringen av Den nasjonale fortjenstorden i 1963. Den ble tildelt for fortjenstfull innsats for post-, telegraf- og telefonvesenet i Frankrike og Den franske union. Ordenen var en av flere ministerielle ordener innenfor saksfeltene dekket av departementene i Frankrikes sentralforvaltning. Den ble administrert av departementet for post-, telegraf- og telefonvesenet.
Insignier
Ordenstegnet for Ordenen for postfortjenester består av en hvitemaljert femtagget stjerne med kuler i spissene. Midtmedaljongen er i gull og har guden Merkurs venstrevendte profil og en merkurstav. Stjernen er lagt på en laurbærkrans. Ordenstegnet er opphengt i båndet i et ledd utformet som et par merkurvinger. Reversen har motiver for post- og telegrafvesen og omskriften «REPUBLIQUE FRANÇAISE» og «MERITE POSTAL».
Ordenstegnet er i gull for de to øverste ordensgrader og i sølv for den nederste. Ut over forskjellig materiale er ordenstegnene for de forskjellige grader identisk i utforming, men av ulik størrelse og opphengt i bånd av forskjellig type. For riddere bæres ordenstegnet i brystbånd, for offiserer i brystbånd med rosett. Kommandører har ordenstegnet i bånd om halsen.
Ordensbåndet er gult, det franske postvesenets farge, med to svarte striper nær kantene.
Tildeling
Ordenen for postfortjenester ble tildelt for fortjenstfull innsats for post-, telegraf- og telefonvesenet i Frankrike, Den franske union og internasjonalt. En minstealder på 30 år var et vilkår for utnevnelse. Utnevnelse skjedde i hovedregelen til ordenens laveste grad, med påfølgende åtte års tjeneste før det kom på tale med forfremmelse til offiser og deretter ytterligere fem års tjeneste før eventuell forfremmelse til kommandør. Ved eksepsjonell innsats kunne reglene fravikes.
Det var satt begrensninger på det årlige antall tildelinger av ordenen.
Verdensmesterskapet i trugeløping
Verdensmesterskapet i trugeløping er et årlig mesterskap for å kåre en verdensmester i trugeløping. VM i trugeløping ble første gang arrangert i 2006, og organiseres av World Snowshoe Federation.
Haugerudveien (Oslo)
Haugerudveien (1-93, 2-88; ikke alle oddetallsnumre er i bruk) er en vei på Haugerud i bydel Alna i Oslo. Den går fra Haugerudhagan via Tvetenveien og i en bue rundt store deler av Haugerudområdet. Navnet ble vedtatt i 1968 etter området, som igjen har navn etter Haugerud Østre gård, som grunnen en gang tilhørte.
Bebyggelsen er knyttet til tre forskjellige OBOS-borettslag. Nederst mot Hellerudveien (Haugerudveien 1-63) er en rekke atriumshus tilsluttet Sankthansfjellet borettslag. De andre (og fleste) husene i dette borettslaget er i Larsbråtveien.
Høyblokkene i nr. 72-88 tilhører Solfjellet borettslag og har fått endret fasaden noe siden de stod klare på slutten av 1960-tallet.
Ellers tilhører noe av blokkbebyggelsen langs veien og i det omringede området (inkludert Stjernemyrveien) Haugerud borettslag, med leiligheter som ble innflyttet i 1966–68.
Qatar Stars League
Qatar Stars League (arabisk: دوري نجوم قطر) er den øverste divisjon for fotball i Qatar.
Stjernemyrveien (Oslo)
Blokkene i Haugerudveien og Stjernemyrveien utgjør Haugerud borettslag med til sammen 578 leigligheter innflyttet i 1966–68. Bare partallsnumre er i bruk (på vestsiden av veien).
Right Here (Justin Bieber-sang)
«Right Here» er en sang av den kanadiske sangeren Justin Bieber, fra det tredje studioalbumet hans, Believe (2012). Sangen er skrevet av Eric Bellinger, Aubrey Graham, Chauncey Hollis og Bieber selv.
Portugal under Sommer-OL 2016
Portugal deltok under Sommer-OL 2016 i Rio de Janeiro, Brasil i perioden 5. – 21. august 2016.
Anomura
Anomurer (Anomura) er en infraorden av ulike typer av porselenskrabber, eremittkrabber og eremittkreps - innenfor underordenen eggbærereker (Pleocyemata) som er en type tifotkrepser. Det siste fotparet er redusert i størrelse og tidvis skjult. Generelt vil man si at en krabbe med bare seks synlige ben i tillegg til klør er en Anomura.
Det er vidt akseptert at Anomura og Brachyura (ekte krabber) er søstergrupper, og sammen utgjør kladen Meiura.
Navnet Anomura skriver seg fra en eldre klassifikasjon hvor Reptantia-dekapodene ble delt inn i Macrura (langhaler), Brachyura (korthaler) og Anomura (ulikehalet). Alternativt har også navnet «Anomala» vært brukt for å illustrere de svært ulike artene man finner innenfor gruppen. Gruppen inneholder slike ulike organismer som kongekrabber og trollkreps (Lithodidae), porselenskrabber (Porcellanidae), og hårete steinkrabber (Lomisidae).
Taksonomisk plassering
Taksonomien til storkreps er komplisert og under stadig revisjon. En moderne oppdatering av systematikken gis nedfor i tråd med 2013-revisjonen, etter oversikten i WoRMS-databasen. .
Kogania
Kogania er en slekt av biller som hører til familien praktbiller (Buprestidae).
Utbredelse
Arten lever i den neotropiske økosonen.
Take You (Justin Bieber-sang)
«Take You» er en sang av den kanadiske sangeren Justin Bieber, fra det tredje studioalbumet hans, Believe (2012). Sangen er skrevet av James Abrahart, Alex Dezen, Ross Golan, Raphaël Judrin, Ben Maddahi, Pierre-Antoine Melki og Bieber selv.
Marko Tomasović
Marko Tomasović (født 10. november 1981) er en kroatisk amatørbokser, som konkurrerer i vektklassen super tungvekt. Tomasović har ingen større internasjonale resultater, og fikk sin olympiske debut da han representerte Kroatia under Sommer-OL 2008. Her ble han slått ut i første runde av Roberto Cammarelle fra Italia i vektklassen super tungvekt. Han deltok også i Verdensmesterskapet i 2007 i Chicago, USA der han tapte i første runde mot David Price.
Krzysztof Wojdan
Han representerte Polen under Sommer-OL 1996 i Atlanta, der han ble utslått i første runde.
Lyrikkåret 1854
Lyrikkåret 1854 er en oversikt over utgivelser, hendelser, prisvinnere og avdøde personer med tilknytning til lyrikk i 1854.
Bharat Dynamics
Bharat Dynamics Limited (BDL, devanagari: भारत डायनामिक्स लिमिटेड) er en indisk produsent av ammunisjon og missilsystemer. Det statseide selskapet ble etablert i Hyderabad i 1970. BDL spesialiserer seg i produksjon av ammunisjon, rifler og kontrollpaneler. Det første missilet som ble utviklet av BDL i samarbeid med DRDO var Prithvi. I 1998 ble den BDL-produserte Agni IRBM-raketten tatt i bruk av det indiske forsvaret. BDL har også stått for produksjonen av andre missiler, deriblant Konkurs panservernmissiler.
Rolls-Royce Trent 1000
Rolls-Royce Trent 1000 er en turbofanmotor med et høyt omløpsforhold (engelsk high bypass ratio) utviklet av Rolls-Royce Holdings fra tidligere motorer i Trent-serien. Den ble første gang testet på bakken 14. februar 2006. Trent 1000 sto for fremdriften av Boeing 787 Dreamliner på dets jomfrutur og første kommersielle flyvning.
All Nippon Airways, LOT Polish Airlines, LATAM Airlines Group, Norwegian, ILFC, British Airways, Royal Brunei Airlines, Singapore Airlines/Scoot, Virgin Atlantic og Thai Airways er flyselskaper som per 15. november 2015 opererer med Trent 1000-drevne Boeing 787 Dreamliner. Til sammen har 27 kunder lagt inn ordre på over 450 Boeing 787-maskiner med Trent 1000-motorer.
Jon Benjamin Tallerås
Jon Benjamin Tallerås (født i 1984 i Oslo) er en norsk billedkunstner.
Han er utdannet fra Einar Granum Kunstfagskole (2006–2008) og Statens kunstakademi (2008–2011).
Kunstnerskap
Tallerås arbeider med fotografi, video, skulptur og installasjon, og arbeidene hans utforsker lite brukte og ofte oversette deler av byen. Flere av fotografiene hans dokumenterer performative handlinger hvor han tar i bruk tilfeldige rom formet i randsonen av funksjonell arkitektur. Hans improviserte handlinger, uformelle skulpturer og infiltrasjon av byen tilhører en tradisjon av urban utforskning som trekker paralleller helt tilbake til André Bretons ekspedisjoner i 1920-tallets Paris.
Tallerås var en av initiativtakerne bak utstillingskonseptet One Night Only, som i løpet av sine sju år gjennomførte over 252 utstillinger med flere toneangivende kunstnere. Det omfattende utstillingsprosjektet er samlet i en bok Rock the Boat, One Night Only 2008 - 2015, som kom ut i 2017.
Annet
Utover arbeidet med egen praksis har Tallerås sittet som utvalgsleder i billedkunstutvalget hos Fond for lyd og bilde, og som juryleder i stipendkomiteen for Fotografene og som jurymedlem i Fondet for kunst- og designstudenter. Han er styremedlem i styret til Trafo Kunsthall og har sittet i nominasjonskomiteen til Unge Kunstneres Samfund (UKS). Han har også vært rådgiver for Trøndelag Senter for Samtidskunst. I 2015 var han medlem av juryen for vårutstillingen på Fotogalleriet.
Tallerås har holdt workshop og forelesninger i institusjoner som Kunsthøgskolen i Oslo, Kunst- og designhøgskolen i Bergen, Arkitekthøyskolen i Oslo, Oslo Fotokunstskole, Kunstskolen i Rogaland og Einar Granum Kunstfagskole.
Herje mikrokraftverk
Herje mikrokraftverk er et vannkraftverk i Rauma kommune i Møre og Romsdal.
Kubrat Pulev
Kubrat Pulev (født 4. mars 1981) er en bulgarsk profesionellbokser, som konkurrerer i vektklassen super tungvekt. Pulev fikk sin olympiske debut da han representerte Bulgaria under Sommer-OL 2008. Her ble han slått ut i første runde av Óscar Rivas fra Colombia i vektklassen super tungvekt. Han har en bronsemedalje fra Bokse-VM 2005 i Kina.
Herje mikrokraftverk
Det er et elvekraftverk som utnytter et fall på 165 meter i Herjeelva.
Nairobi nasjonalpark
Parkens populasjon av dyr varierer med sesonger og regntider, men det regnes likevel med at det er rundt 80 dyrearter og over 500 fuglearter i parken.
Herje mikrokraftverk
Installert effekt er 90 kW. Årsproduksjon er 0,65 GWh.
Dette kraftverket ble nedlagt da nye Herje kraftverk ble åpnet, det eier fallrettighetene. Bygningen er fredet, og maskineriet er intakt. Kraftverket er oppført som et tilbygg til en mølle som utnyttet vannet før i tiden.
Internasjonale Studentfestivalen i Trondheim
Den Internasjonale Studentfestivalen i Trondheim (ISFiT) er verdens største internasjonale studentfestival med et tematisk fokus. ISFiT drives av stiftelsen ISFiT, som består av representanter fra Studentersamfundet i Trondhjem, Norges teknisk-naturvitenskapelige universitet (NTNU), Studentsamskipnaden i Trondheim, Trondheim kommune og Trøndelag fylkeskommune. ISFiT har utspring og tilknytning til Studentersamfundet i Trondhjem, og arrangeres annenhvert år av studenter i Trondheim.
Festivalen samler ca. 450 studenter fra mer enn 100 land til dialog og erfaringsdeling. Deltakerne innkvarteres i private hjem i Trondheim. ISFiT består av møter, dialoggrupper og workshoper samt et bredt kulturelt program. Hvert år har festivalen et nytt tema, men temaet er alltid tilknyttet internasjonale spørsmål og utfordringer. I tillegg har ISFiT ansvaret for å dele ut Studentenes fredspris.
ISFiT21 er fra 11. februar 2021 til 22. februar 2021. Teamet for ISFiT21 er "Creating Knowledge", og ISFiT21's president heter Mathilde Breda Enkerud.
En rekke kjente personer har gjestet festivalen, blant annet Gro Harlem Brundtland, Gudmund Hernes, Dalai Lama, José Ramos Horta, Chai Ling, Hans Rosling, Sima Samar, Jonas Gahr Støre, Haakon Magnus av Norge, Mette-Marit av Norge og nobelprisvinner Wangari Maathai. I 2009 gjestet blant annet Desmond Tutu, Dr. Shirin Ebadi og Betty Williams festivalen.
Festivalen mottok i 2001 Kristian Ottosen-prisen og i 2018 Trondheim kommunes kulturpris 2018. Prisen deles hvert år ut til én kandidat innenfor det profesjonelle kunst- og kulturområdet, og én innenfor fritidskulturlivet. ISFiT fikk prisen innenfor fritidskulturlivet.
Det skapte overskrifter i flere av landets aviser da arrangørene inviterte Hugo Chávez til ISFiT-07. I forbindelse med festivalene i 2003 og 2005 dro enkelte av deltakerne fra Trondheim for så å søke asyl i Norge og andre europeiske land. I 2011 var plenumsmøtet Maternal health in a paternal system med bl.a. Jonas Gahr Støre en del av Utenriksdepartementets Refleksprosjekt.
Organisasjonen
Alle ISFiTs frivillige funksjonærer skiftes ut mellom hver festival. Etter hver festival stiller en ny presidentkandidat til valg med et tema som skal legge grunnlaget for den neste festivalen. Gjennom valg i Storsalen innstiller medlemmene av Studentersamfundet festivalsjef til styret i stiftelsen. Festivalsjefen velger selv sitt styre. Styret utformer festivalens politiske og etiske plattform. Under styret er det seksjoner og gjenger med egne ansvarsområder. Totalt jobber det ca. 450 frivillige for hver festival. Potensielt nye funksjonærer søker seg til aktuelle stillinger i aktuelle gjenger, og blir tatt opp på bakgrunn av intervju.
Seksjoner og gjenger
Administrasjon: Rekruttering, Sekretariat, Velferd, Transport
Kultur: Konsert, Arrangement, Scenekunst, Kunst, Litteratur, Debatt, Prosjektdag, Seremoni
Kommunikasjon: Mediedekning, Research, Creative Outreach, Design, Markedsføring, Film, Sosiale Medier,
Studentenes Fredspris: Kommunikasjon, Koordinering, Kampanje, Fredsprosjektet
Organisasjonsressurser: IT, Finans, Human Resources, Økonomistyring, Interne Arrangementer.
Deltakere: Deltakerkoordinering, Host, Workshop, Dialog.
''Sist oppdatert 04. november 2020''
Historie
Ideen om en internasjonal studentfestival i Trondheim oppstod på Studentersamfundet i Trondheim 1988. Tanken var å samle studenter fra ulike deler av verden og skape en kombinasjon av en konferanse og en festival.
Temaet for ISFiT 1990 var "A Changing Europe - What are the Roles and Responsibilities of the Students and their Universities?". Gro Harlem Brundtland åpnet festivalen. Timingen var slående ettersom Berlinmuren falt kort tid i forkant av festivalen. Det ble satt opp to tog, ett fra Budapest i øst og ett fra Paris i vest, som fraktet 375 studenter fra hele Europa til Trondheim. Dette var for mange det første møtet med studenter fra den andre siden av jernteppet, og togturen har senere blitt omtalt som ”ISFiT Rail”.
I 1994 besøkte Dalai Lama ISFiT. To ISFiT-representanter satt utenfor kontoret til Dalai Lama helt til de fikk et 10 minutters møte med ham. "Cancel my other appointments. This is more important," var svaret fra Dalai Lama. I 1994 ble festivalen utvidet fra 7 til 10 dager. Reisestøtte ble også innført slik at deltakere fra enda flere land kunne komme til ISFiT. ISFiT 1994 fikk over 700 oppslag i pressen.
Dialoggruppene ble introdusert i 1997. Siden da har dialoggruppene vært et seminar der deltakere fra ulike sider av en konflikt møtes på nøytral grunn for å dele sine erfaringer og diskutere seg frem til mulige løsninger på konflikten.
- If Arafat and Netanyahu had participated in the Dialogue Groups it would not have been a conflict in the Middle East anymore, uttalte en israelsk deltaker i 1997.
Studentenes fredspris ble introdusert i 1999. Prisen har siden den gang blitt utgitt annenhvert år på vegne av alle norske studenter. Antero Benedito da Silva fra Øst-Timor var den første prisvinneren for sin ikke-voldelige kamp mot den indonesiske okkupasjonen. I 2011 ble minneplater for tidligere vinnere av Studentenes Fredspris lagt ned i Jomfrugata. Gata kalles Walk of Peace og utvides for hver nye vinner av prisen.
I dag er ISFiT en av de viktigste møteplassene for studenter fra hele verden. Festivalen har de siste årene hatt deltakere fra over 100 land, og siden 2003 har fem vinnere av Nobels fredspris deltatt på festivalen.
Kultur
ISFiT er en kombinasjon av en festival og en konferanse, og det er kulturseksjonen som står for festivaldelen av programmet. ISFiT er en internasjonal festival og møteplass, og kulturprogrammet preges av dette. ISFiT har siden starten tilbudt et bredt program som tilfredsstiller både det internasjonale publikummet og Trondheims befolkning forøvrig. Kulturprogrammet skaper en arena hvor deltakerne får muligheten til å bryte ned kulturelle barrierer. Festivalens kulturelle del består av konserter, møter, scenekunst og tre seremonier.
Dialoggruppene
ISFiTs dialoggrupper ble introdusert for første gang i 1997 da man så behovet for å opprette et forum der studenter fra ulike sider av konflikter kan møtes på nøytral grunn for å utveksle erfaringer. Siden den gang har dialoggruppene invitert studenter fra konfliktområdene Sør-Afrika, Guatemala, Nord-Irland, Colombia, Kosovo, Rwanda, Kashmir, Israel/Palestina, Sri Lanka, Balkan, Russland/Tsjetsjenia, Iran/USA, Etiopia/Eritrea, Great Lakes-regionen (Rwanda/Burundi/Uganda/DR Kongo), Sudan Georgia/Abkhasia og Kypros.
I en konfliktsituasjon er kommunikasjon og interaksjon på tvers av religion, kultur og etnisitet begrenset, om i det hele tatt eksisterende. Dialoggruppene gir unge som bor i konfliktområdene en mulighet til å møtes på nøytral grunn. Gjennom seminaret vil deltakerne lære hverandre å kjenne som individer og medmennesker, i stedet for motstandere, eller representanter for fienden.
Totalt 24 deltakere, fire representanter fra hver side av tre ulike konfliktområder, vil tilbringe uken før ISFiT sammen på en hytte på Røros. Uken etter fortsettes arbeidet i Trondheim som en av workshopene under ISFiT. Gjennom ulike kommunikasjonsøvelser, rollespill og sosiale aktiviteter vil deltakere og fasilitatorer sammen uforske konfliktens konsekvenser og mulighetene for fremtiden. Dialog, ledelse og prosjektutvikling vil være viktige temaer under seminaret. Lederne og fasilitatorene i dialoggruppene er norske studenter som har teoretisk og praktisk trening i å bruke dialog som et verktøy for konstruktiv kommunikasjon og konfliktløsning. Eksterne eksperter vil også bli brukt i deler av seminaret.
Dialoggruppene legger stor vekt på muligheten deltakerne har til å fortsette samarbeidet ved å starte egne prosjekter i sine hjemland. Slike prosjekter støttes og følges opp av fasilitatorene i Norge, blant annet ved gjennomføringen av et oppfølgingsseminar i etterkant av ISFiT. Tidligere har det blitt gjennomført deltakerprosjekter blant annet i Tsjetsjenia, Iran, Etiopia og Uganda.
Studentenes fredspris
"We don't have a peace prize. Why don't we have a peace prize? We should have a peace prize!" Det hele startet med denne diskusjonen mellom studenter i Trondheim, og med disse ordene ble Studentenes fredspris en realitet.
Studentenes Fredspris er en nasjonal pris, som overrekkes på vegne av alle norske studenter. I løpet av de første årene var det usikkerhet hvorvidt Fredsprisseremonien skulle veksles på å arrangeres av de ulike universitetsbyene, eller om den skulle fortsette å ha hovedsete i Trondheim. Med tiden ble den i Trondheim, og overrekkes under ISFiT annet hvert år. Der får både norske og internasjonale studenter får muligheten til å hedre vinneren.
Ekinci
Ekinci (aserbajdsjansk: Əkinçi / اکينچي), var en aserbajdsjanskspråklig avis som kom ut i årene 1875–1877. Den var den første enspråklige aserbajdsjanske avisen, og også den første avisen i et tyrkisk språk som ble utgitt i det russiske keiserdømmet. Første nummer utkom 22. juli 1875. Avisen ble utgitt månedlig av Hasan bey Zardabi (1842–1907). Navnet betyr «Pløjeren».
Lavt opplag og dårlig økonomi førte til at den ble nedlagt etter bare to år, den 29. september 1877. Avisen var viktig for utvikling av journalistikken i det aserbajdsjanske språket i denne perioden.
Diego Brambilla
Diego Brambilla (født 17. februar 1969) er en italiensk judoka.
Axiidea
Taksonomisk plassering
Taksonomien til storkreps er komplisert og under stadig revisjon. En moderne oppdatering av systematikken gis nedfor i tråd med 2013-revisjonen, etter oversikten i WoRMS-databasen. .
Diego Brambilla
Han representerte Italia under Sommer-OL 1996 i Atlanta, der han ble utslått i første runde.
Chris McNeill
Christopher Robert «Chris» McNeil (født 20. november 1954 i Pueblo, Colorado, død 5. februar 2011 i Steamboat Springs) var en amerikansk skihopper.
Han ble nasjonal juniormester i 1972, og var på USAs landslag fra 1972 til 1980. Han ble tatt ut til OL i 1976 og 1980, men fikk bare delta i ett renn, i normalbakken i Lake Placid i 1980, der han ble nummer 23. I VM i Lahtis i 1978 ble han nummer 33 i normalbakken og nummer 49 i storbakken (av 55 deltakere i begge rennene). Han var også på USAs lag som ble sist av 10 lag i lagkonkurransen, som var prøvegren.
McNeil deltok i VM i skiflyging i 1977 og 1979. Han ble nummer 40 av 42 deltakere i Vikersund i 1977 og nummer 43 av 47 deltakere i Planica i 1979. Hans beste sammenlagtplassering i den tysk-østerrikske hoppuka var 43.-plass i 1976/77. Hans beste resultat i enkeltrenn i Hoppuka var 40.-plass i Oberstdorf 30. desember 1976.
Etter at han la opp som skihopper, jobbet han som skiinstruktør. Han døde av lungeemboli.
Idrettslaget Pasvik Hauk
Idrettslaget Pasvik Hauk fra Svanvik i Sør-Varanger kommune i Finnmark ble stiftet i 1941 som en fortsettelse av gutteklubben Hauk. Klubben har avdelinger for fotball, innebandy, langrenn, orientering og volleyball, og har også drevet med friidrett, håndball og klatring. I fotball stilte Pasvik Hauk seniorlag sist i 2009, da klubben blant annet utmerket seg med å tape 0-39 mot Kirkenes IFs 2. lag. Hjemmebanen i fotball er Svanvik gressbane.
Sammen med Kirkenes og Omegn Skiklubb arrangerer IL Pasvik Hauk årlig det 30 km lange Pasvikrennet på ski.
Michael Joseph Green
Michael Joseph Green (født 13. oktober 1917 i St. Joseph i Michigan i USA, død 30. august 1982) var en katolsk biskop som var den tredje biskop av bispedømmet Reno i delstaten Nevada fra 1967 til 1974.
Prest
Green ble ordinert til katolsk prest for bispedømmet Lansing den 14. juli 1946.
Biskop av Reno
Den 11. mars 1967 utnevnte pave Paul VI ham til biskop av Reno, den tredje i bispedømmets historie. Han innehadde embedet i syv år inntil hans søknad om fratreden ble innvilget av pave Paul VI den 6. desember 1974.
Mark Wang
Mark Wang (kinesisk: 王嘉鹏, pinyin: Wáng Jiāpéng, født 10. juni 1981 i Yinchuan i provinsen Ningxia i Kina) er en kinesisk foregangsperson for funksjonshemmede.
Som 12-åring var han én av få overlevende i en flystyrt like utenfor sin hjemby, og gjennomgikk 5 år med sykehusbehandling, blant annet ved China Rehabilitation and Research Center (CRRC) i Beijing. Han greide å trene seg opp til å gå med krykker, men har ryggmargsskade med lammelser i beina. Institusjonen CRRC samarbeider med Sunnaas sykehus på Nesodden utenfor Oslo. Det norske kongeparet besøkte derfor CRRC under sitt statsbesøk i Kina i 1997, og HM Dronning Sonja donerte et studiestipend til United World College i Fjaler i Sunnfjord, et stipend som tilfalt Mark Wang. Han har senere studert ved Universitetet i Oslo og bor nå delvis i Kina og delvis i Oslo.
Bok, TV-serie og operamusikal
Under sitt studieopphold i Norge skrev Mark Wang bok om sitt liv, "Hold Up the Blue Sky of Life". Boken ble en bestseller i Kina, og CCTV laget en 18-episoders TV-serie om hans opplevelser både i Kina og Norge. Både HM Dronning Sonja, statsminister Kjell Magne Bondevik og stortingspresident Jørgen Kosmo deltok i filmen. Den cystisk fibrose-rammede "maratonhelten" fra Lillesand, Ketil Moe, ble Mark Wangs store forbilde og venn, og sammen greide de blant annet å åpne Beijing Maraton for funksjonshemmede i 1998. Den norske komponisten Thomas Stanghelle har skrevet operamusikalen "Some Sunny Night", bygd på historien om Ketil Moe og Mark Wang, og denne er oppført både i Norge, USA, Brussel, Betlehem/Jerusalem og i Folkets Store Sal i Beijing, med Mark Wang selv som forteller og med Daniel Bohr som regissør. Mark Wang er blitt kjent gjennom en rekke TV-programmer i Kina, og også gjennom et eget program "Fakta på lørdag" på NRK TV. Han er blitt en omreisende frontfigur for Kinas 80 millioner funksjonshemmede. Han var også offisiell fakkelbærer under de olympiske sommerleker i Beijing 2008, og operamusikalen om hans liv ble framført sammen med den offisielle olympiske artist-troppen, China Disabled People's Performing Art Troupe, under de Paralympiske sommerleker 2008 i Beijing. Mark Wang har i samarbeid med blant annet HM Dronning Sonja opprettet United World College Changshu of China, en skole som samler ungdom fra hele verden og gjennom utdannelsen fremmer fred og bærekraftig utvikling.
Koloni (biologi)
Innen biologien er en koloni (fra latin colonia) flere individuelle organismer av samme art som lever tett sammen, vanligvis til felles nytte, som bedre forsvar eller muligheten til å angripe større bytte. Noen insekter (f.eks. maur og bier) lever utelukkende i kolonier. Noen fugler hekker i fuglekolonier. Begrepet benyttes også for å beskrive marine dyr der hvert enkelt dyr er sammenvokst med naboene, slik som hos koraller, mosdyr, entoprocter og noen sekkdyr. Slike organismer er ofte modulære organismer som vokser mer som planter enn som vanlieg dyr. Et eksempel på en slik koloni er et portugisisk krigsskip, der hele organismen består av et forgreinet nettverk av småmanetpolypper.
Isebakktjern
Isebakktjern er et ferskvannstjern som ligger nordvest i Sarpsborg kommune, og blir delt med nabokommunen Råde kommune. Tjernet er 86 dekar stort og ligger ca. 60 moh. Tjernet har utløp via Møllerødbekken som ender opp i Ågårdselva, rett ovenfor Solli bruk. Tjernet ligger ganske isolert til og er for det meste omringet av skog og fjell. Det er blitt registrert mange arter rundt tjernet og det er et stort biologisk mangfold ved tjernet.
Økologi
Vannet i tjernet er svært surt og blir regnet som næringsfattig. Under 2.verdenskrig var det våpenslipp i området rundt tjernet og på Isebakktjern. Det var trolig 2-3 containere med våpen som gikk gjennom isen på tjernet, noe som gjør at vannet i tjernet er forurenset av kvikksølv og andre tungmetaller. Dette gjør at vannet ikke bør drikkes og fisk som er fanget i vannet bør heller ikke spises.
Isebakktjern blir regnet som et viktig leveområde for ål på grunn av observasjoner av ål i utløpsbekken til tjernet. Det er mye flytebladsvegetasjon og sivbelter sør i tjernet. Tjernet er et potensielt leveområde for sjeldne øyenstikkere. Det er også blitt observert bevere ved tjernet. Vannet i Isebakktjern ble rotenonbehandlet i 1965 for å fjerne gjedda som befant seg i vannet. Denne behandlingen var mislykket da gjedda overlevde i et lite vann lenger opp i vassdraget. Det ble tidligere satt ut ørret i vannet, og det var et godt ørretfiske i noen år, men ørreten er idag utryddet fra tjernet. Det finnes mange naturlige fiskeplasser ved tjernet, men det fiskes lite ved tjernet idag.
Ørland våtmarkssystem
Ørland våtmarkssystem er et ramsarområde i Ørland kommune, Trøndelag, etablert i 1985. Det består av et naturreservat og tre fuglefredningsområder. Til sammen omfatter det 29,2 km², både land- og sjøområder.
Olaf Løhre
Han ble født i 1877 i Blaklia i daværende Strinda herred utenfor Trondhjem som sønn av lærer og gårdbruker Johan Peter Eriksen Løhre (1835–1881) og Karen Nicoline Nilsdatter (1853–1942). Løhre arbeidet på farsgården til 1897, og var deretter anleggsarbeider, sporskifter og underkonduktør i NSB til 1920. Han var ansatt i NSBs trafikkavdeling fra 1901 og stasjonsbetjent fra 1902. I 1920 ble han overkonduktør, men ble avskjediget samme år, fordi han under en jernbanestreik fulgte fagforeningens pålegg om å nekte overtid, og forlot toget på Tynset stasjon uten å skifte det vekk fra stasjonens hovedspor. Han var senere ekstrastasjonsbetjent 1924–1928 og overkonduktør 1928–1940.
Løhre hadde en rekke tillitsverv i politiske og faglige organisasjoner i Trondhjem, og var også styremedlem i Statsbanenes Konduktørforbund, konduktørenes styrerepresentant i Norsk Jernbaneforbund og medlem av Trondhjem bystyre 1922–1928 og fra 1937. Under splittelsen i Arbeiderpartiet i 1923 fulgte han den kommunistiske fløyen og det nye NKP. Han var innvalgt på Stortinget fra Trondhjem og Levanger krets for Arbeiderpartiet 1922–1924 og for Norges Kommunistiske Parti 1928–1930. På Stortinget var han i begge periodene medlem av Stortingets lønningskomité, herav nestformann i 1922.
Under andre verdenskrig bistod han i kommunistenes flyktningearbeid på Meråkerbanen.
Han var oldebarn av stortingsmann Ole Soelberg (1798–1874).
Idar Ulstein
Idar Lars Ulstein (født 2. april 1934 i Ulsteinvik i Ulstein, død 29. april 2012 ) var en norsk bedriftsleder og skipsingeniør. Han var sønn av Martin Ulstein (1893–1948) som grunnla Ulstein Mekaniske Verksted (senere Ulstein Group) i 1917 og Inga Ulstein, født Knivsflå, (8. desember 1897-27. juli 1978), som var mangeårig styreleder i bedriften etter Martins død.
Ulstein ble utdannet sivilingeniør ved skipsbyggerlinja ved Norges tekniske høgskole (nåværende NTNU) i Trondheim. Han kom for fullt inn i Ulstein Group etter fullført utdanning i 1962, og var bedriftsleder frem til han gikk av som konsernsjef i 1997. Han ble deretter styreleder i konsernet, frem til 2011.
Familieselskapet Ulsmo ble etablert i 1985, og skal drive industri- og næringsutvikling samt formuesforvaltning gjennom investeringer i maritim, finans og eiendom. Selskapet blir ledet av Idar Ulsteins datter, Ingerid Ulstein, med hennes søster, Gunvor Ulstein, som styreleder.
Idar Ulstein var også mangeårig formann i Skipsbyggerienes Landsforening og Bergens Mekaniske Verksted, medlem i Norges Eksportråd, styremedlem for Mekaniske Verksteders Landsforening, Norges Industriforbund og Den Norske Creditbank, samt medlem av rådet til Det Norske Veritas og representantskapsmedlem i Norges Hypotekforening for Næringslivet.
Idar Ulstein ble i 1994 utnevnt til ridder av 1. klasse av St. Olavs Orden for «fortjeneste av norsk industri».
Romania under Sommer-OL 2016
Romania deltok under Sommer-OL 2016 i Rio de Janeiro, Brasil i perioden 5. – 21. august 2016.
Vegard Einan
Vegard Petter Einan (født 26. mai 1977) er en norsk politiker (H) og organisasjonsmann.
Vegard Einan ble i august 2019 statssekretær for statsråd Anniken Hauglie i Arbeids- og sosialdepartementet og fortsatte da Torbjørn Røe Isaksen tok over for henne i januar 2020. Einan gikk av sammen med resten av Solberg-regjeringen etter stortingsvalget høsten 2021.
Einan startet i rådgivningsselskapet Zynk i april 2022, etter at Karantenenemnda ila ham 6 måneders karantene.
I februar 2023 ble Einan ansatt som regiondirektør i NHO Viken Oslo.
Lahouari Bahlaz
Lahouari Bahlaz (født 12. mars 1979 i Oran) er en handicapidrettsutøver fra Algerie som konkurrerer i friidrett, hovedsakelig spydkast, sleggekast og klubbekast. Han konkurrerer i klassen F32, som er en av klassene for rullestolbrukere. Han har til sammen 6 VM-gull i para-friidrett, og har også flere medaljer fra Paralympiske leker.
Bakgrunn
Bahlaz har cerebral parese, og begynte med friidrett 30 år gammel.
Idrettskarriere
Bahlaz deltok ved Para-VM i friidrett 2011 i Christchurch, der han vant diskos og klubbekast.
Ved Paralympiske sommerleker 2012 i London deltok han i diskos og klubbekast, og fikk bronse i begge disse øvelsene. Kinesiske Wang Yanzhang vant her diskos, og tsjekkiske Zeljko Dimitrijevic vant klubbekast.
Han vant to nye VM-gull i 2013, ved Para-VM i friidrett 2013 i Lyon. Her vant han diskos og klubbekast, som i 2011.
Ved Para-VM i friidrett 2015 fikk han kun én medalje; han kom på 2.-plass i klubbekast, bak russiske Vladislav Frolov. Bahlaz satte her ny afrikansk rekord med 34,46 meter. I kulestøt kom han på 5.-plass.
Ved Paralympiske sommerleker 2016 i Rio de Janeiro fikk han én medalje; han kom på 2.-plass i kulestøt med 9,40 meter. Greske Athanasios Konstantinidis vant denne øvelsen med ny verdensrekord for klassen F32 på 10,39 meter. Han stilte ikke til start i klubbekast.
Han deltok i Para-VM i friidrett 2017, og vant der kulestøt og klubbekast i F32-klassen.
Francisco Rodríguez (puertoricansk judoka)
Francisco Rodríguez (født 20. mai 1970) er en puertoricansk judoka.
Han representerte Puerto Rico under Sommer-OL 1996 i Atlanta, der han ble utslått i første runde.
Norge under Sommer-OL 2012
Norge i Sommer-OL 2012. Norge deltok i Sommer-OL 2012 i London, fra 27. juli til 12. august 2012. Dette var Norges 24. deltakelse i sommer-OL og tredje sommer-OL i London med de tidligere i 1908 og 1948. Norge har deltatt i alle OL siden Sommer-OL 1900 i Paris, utenom Sommer-OL 1904 i St. Louis og Sommer-OL 1980 i Moskva.
Norges idrettsforbund og olympiske og paralympiske komité sendte totalt 66 utøvere til lekene, 34 menn og 32 kvinner i 14 idrettsgrener. Håndball var den eneste lagidretten som Norge deltok i, og det var kun en deltaker i badminton, terrengsykling, stuping, hestesport, fekting og bryting.
Det norske laget hadde med flere tidligere olympiske mestere, tre av dem regjerende olympiske mestere (spydkaster Andreas Thorkildsen, roer Olaf Tufte, og Norges kvinnelandslag i håndball). Andre utøvere kan nevnes bueskytteren Bård Nesteng, som fikk sitt olympiske comeback etter å ha vært borte i tolv år, sprinteren Jaysuma Saidy Ndure, som ble nummer fire i VM i friidrett, svømmeren Sara Nordenstam, som tok bronsemedalje i lekene i 2008, og padleren Mira Verås Larsen, som var Norges flaggbærer. Norges yngste og eldste deltager ved disse lekenes start var henholdsvis skytteren Malin Westerheim (18 år) og brettseileren Jannicke Stålstrøm (42 år). Idrettslaget med flest utøvere i troppen var Larvik Håndballklubb med fem spillere, Byåsen Elite med tre spillere, ellers hadde Kongelig Norsk Seilforening tre seilere og i tillegg hadde Idrettsklubben Våg med både en friidrettsutøver og en håndballspiller.
30px|alt=Friidrett|link=Friidrett under Sommer-OL 2012 Friidrett
Christina Vukicevic ble tatt ut til OL, men trakk seg før lekene startet.
Kvinner
Reserve: Karoline Næss, Stabæk Håndball
30px|alt=Padling|link=Padling under Sommer-OL 2012 Padling
Legend: S = Kvalifisert til semifinale; FA = Kvalifisert til A-finale (medalje); FB = Kvalifisert til B-finale (ikke-medaljer)
30px|alt=Seiling|link=Seiling under Sommer-OL 2012 Seiling
M = Medaljeløp; EL = Eliminert – gikk ikke videre;
30px|Piktogram landeveissykling Landevei
Thor Hushovd ble tatt ut til OL men trakk seg og Vegard Stake Laengen overtok Hushovds plass i troppen etter først å ha vært reserve. Gabriel Rasch var 2.-reserve.
Gebiidea
Gebiidea er en infraorden innenfor underordenen eggbærereker (Pleocyemata) som er en type tifotkrepser. Gruppen inneholder 4 familier.
Taksonomisk plassering
Taksonomien til storkreps er komplisert og under stadig revisjon. En moderne oppdatering av systematikken gis nedfor i tråd med 2013-revisjonen, etter oversikten i WoRMS-databasen. .
Trestikkmyra
Trestikkmyra er en myr vest i Sarpsborg kommune og grensen mot nabokommunen Råde kommune går over myra i vest. Trestikkmyra er en av de større intakte lavlandsmyrene i Østfold. Totalarealet på myra er 91 dekar. Myra har stor biologisk verdi og det er observert et stort biologisk mangfold ved myra.
Biologi
Myra er relativt urørt og regnes som en sjeldenhet i regionen. Myra har et belte med takrør langs kanten i øst, og myra er noe tresatt i sørøst. Myra ligger i en grunnfjellforsenkning og er voksested for enkelte spesielle myrplanter. Alle de norske soldoggplantene kan observeres i myra. Gul myrsommerfugl er også blitt observert ved myra, sammen med blåtopp, stortranebær, pors og klokkelyng. Det er et rikt fugleliv ved myra, og mange fuglearter er blitt observert ved myra. Rudge, ringdue, trepiplerke, svarttrost, orrfugl, måltrost og bokfink er noen av fugleartene som er blitt påvist ved Trestikkmyra.
Historie
Under den 2. verdenskrig så foregikk det en rekke våpenslipp over Østfold. Slippene kom fra britiske fly som forsynte den norske motstandsbevegelsen Milorg med våpen, utstyr, ammunisjon og eksplosiver. Det var vanskelig å finne egnede slipplasser for våpnene. Plassene som skulle benyttes til våpenslipp måtte være i god avstand fra tyske forlegninger, stedet måtte være skjermet, lyssignaler måtte lett kunne sees fra fly, nærhet til gjemmesteder var viktig og det åpne landskapet måtte være 700-800 meter langt og 300-600 meter bredt. Trestikkmyra ble derfor en optimal plass for våpenslipp. Det ble forsøkt å slippe våpen over Trestikkmyra 20. februar 1945, men slippet ble avbrudt. Det ble også forsøkt å slippe våpen på myra 22. februar 1945, men dette slippet ble også avlyst.
26. februar 1945 så prøvde britene å slippe våpen over Trestikkmyra for tredje gang og denne gangen så lykkes de. 33 containere med våpen ble sluppet over Trestikkmyra. Det var 18 mann i aksjon ved myra når slippet fant sted. Disse jobbet med å få containerne med våpen skjult. Materiellet fra slippet ble transportert ut i Østfold distriktet med ulike kjøretøy. Sykkel ble i begynnelsen brukt, men de gikk over til bil etterhvert.